Foto: abcnews.go.com AQShning Vashington shtatidagi Berlington shahrida joylashgan Cascade Mall savdo markazidagi otishma qurbonlari soni 5 kishiga yetdi, deb xabar bermoqda ABC News telekanali. Ta’kidlanishicha, otishma qurbonlari 4 ayol va bir erkak bo‘lgan. Erkak Sietlning shifoxonalaridan birida, ayollar esa voqea joyida vafot etganlar. Politsiyada jinoyatchi bir o‘zi harakat qilgan deb hisoblanmoqda. O‘z navbatida, AQSh Federal qidiruvlar byurosi otishma terrorchilik bilan aloqasi borligiga birorta tasdiq yo‘qligini aytdi. Ayni vaqtda politsiya jinoyatchini qidirishni davom ettirmoqda.